Lod eus an  iwerzhoniz o doa mezh da vezañ dic'houest da gomz, peogwir eo yezh o bro, ar yezh ofisiel gentañ, ur yezh o deus bet da studiañ e-pad bloavezhioù. Hogen ur yezh kelennet fall, gant ur skeudenn fall e-touez ar re goshañ c'hoazh, hag e remziad o zud ivez, en abeg d'ar c'helenn fall se. D'am soñj emañ gwelloc'h an traoù e Breizh, zoken ma vez un diouer a yezhadur er skolioù c'hoazh, hag em eus aon e kasfe an diouer a gelennerien vrezhoneg (pe e brezhoneg) d'un diouer a vrezhonegerien vat. N'eo ket aes kelenn  pa vezer o teskiñ c'hoazh ! Ha gouzout n'eo ket kelenn. Tud 'zo a gomz ur brezhoneg disi pe dost, hag a zo dic'houest da zisplegañ perak e vez graet tra-mañ-tra. Pell zo ne ran hogos fazi kemmadur ebet, ha koulskoude ez eus traoù c'hoazh n'ouzon ket ar reolennoù anezho. E-giz-se e vez lâret, peogwir eo 'giz-se ^^ Ma vefen o kelenn e wiriekafenn, evel-just, met traoù all am eus da studiañ er mare mañ.